# விக்கிப்பீடியா:ஆலமரத்தடி/தொகுப்பு57

## சோடாபாட்டிலுக்கு வேண்டுகோள்

- தமிழ் விக்கிப்பீடியாவில், இதுகாறும் ஒருவருக்கொருவர் பண்புடனும், மதிப்புடனும், பெருந்தன்மையுடனுமே கருத்தாடி வந்துள்ளோம். ஒருசில நேரங்களில் மாற்றுக் கருத்துகள் எதிர்-எதிர் நின்ற இடங்களிலும் அமைதியான முறையில் பண்புடனேயே உரையாடி வந்துள்ளோம். நான் பங்களிக்கத் தொடங்கி 5 ஆண்டுகள் நிறைவுற்ற பொழுது, என் பயனர் பக்கத்தில், இப்படிக் கூறினேன்: "*விக்கி நண்பர்களுடன் பணியாற்றுவதிலும், விக்கி நண்பர் பங்களிபாளர்களின் குழாம் காட்டும் பொதுநல உணர்வும், நடுநிலைப் போக்கும், அறிவை அடிப்படையாகக் கொண்டு அணுகும் உள்ளகப் பண்பாடும் என்னை மிகவும் மகிழ்வித்தவை. "விக்கி நடத்தை" (நன்னோக்கு, வளர்முக அணுகுமுறை, பரந்த நோக்கு இப்படி பல அரிய கூட்டுழைப்பு நன்னடத்தைக்கூறுகள் கொண்ட விக்கி நடத்தை) என்றே மெய்யாகப் புகழலாம் என நினைக்கின்றேன். இதில் நானும் ஒருவனாக இருந்து பணியாற்றக் கிடைத்ததைப் பெருமையாகக் கருதுகிறேன்.*"
- என் கருத்துகளை, இந்த 5 ஆண்டுகளில், நேர்மையுடனும், தக்க சான்றுகளுடனும், பண்புடனும் மதிப்புடனுமே தெரிவித்து வந்துள்ளேன். நான் கூறுவதில் குற்றம் குறைகள் இருந்தால் எடுத்துக்கூறுங்கள், நான் என்னைத் திருத்திக் கொள்கின்றேன். ஆனால் தனிப்பட்ட முறையில் நீங்கள் என் மீது செய்யும் தாக்குதல் சரியன்று. பயனர் புன்னியாமீன் அவர்கள் மீது நான் கூறாத, நினைக்கவும் அல்லாத "மதிப்பீடுகளை", நான் கூறியதாக நீங்கள் "வரைவு' (describe) செய்து, அல்லது புரிந்துகொண்டு, நீங்கள் தனிப்பட என் மீது செய்யும் தாக்குதல்களை நிறுத்திக் கொள்ளுமாறு வேண்டுகிறேன். நான் யாருடைய பங்களிப்பையும் குறைத்து மதிப்பிட்டது கிடையாது. நான் எளிமையாகவும் நேர்மையாகவும் மன்னிப்பும் கேட்டுள்ளேன். ஏற்பதும் ஏற்காததும் பயனர் புன்னியாமீனின் உகப்பு. விக்கிப்பீடியா என்பது பலர் கூடி, பலவாறு கருத்துகள் பகிர்ந்து, கருத்தாடி உருவாக்கும் ஓர் ஆக்கம். அதுவும் பெரும்பாலும் அறிவிலக்கிய ஆக்கம். இதில் செழிப்பான கருத்தோட்டம், உறவாட்டம் நடக்க, அமைதியான, அறிவார்ந்த, பண்பான, ஒருவருக்கொருவர் மதிப்புடனும் பெருந்தன்மையுடனும் நடந்துகொள்ளும் பாங்கு (நட்புறவான சூழலும்) இருக்க வேண்டும். இந்த ஐந்து ஆண்டுகளில் இப்படி இருந்து வந்துள்ளதை நான் உணர்ந்தவாறு மேலே சுட்டியுள்ளேன். அரிய ஒரு நல்லிணக்கப் பண்பாட்டுச் சூழல் பாழாகாதவாறு நடந்துகொள்வது வேண்டும் (நாம் அனைவரும்). --செல்வா 02:08, 30 சூன் 2011 (UTC)  
செல்வா, சோடாபாட்டில், புன்னியாமீன் மற்றும் ஏனைய நண்பர்கள் யாராயிருப்பினும் இங்கு ஏற்பட்ட கருத்தாடலைக் கண்டு நீங்கள் மனமுடைந்து போகக் கூடாது என்றும் நீங்கள் ஒவ்வொருவரும் தத்தமது பங்களிப்பை முன்னிலும் சிறப்பாக நல்க வேண்டுமெனவும் தாழ்மையுடன் வேண்டுகிறேன்.--பாஹிம் 04:56, 30 சூன் 2011 (UTC)  
பாஹிமின் கருத்துடன் முழுவதும் உடன்படுகிறேன். --Natkeeran 04:57, 30 சூன் 2011 (UTC)  
::::உங்கள் அன்பான கருத்துகளுக்கு மிக்க நன்றி நண்பர்களே. நான் மனம் உடைந்து போகவில்லை :) இதில் மனம் உடைய ஏதும் இல்லை! :) என் ஒரே கவலை, அறிவாக்கம் நிகழும் இங்கே, அன்பும் நட்புறவுமாக மலர்ந்து வந்த நற்சூழல் மாறக்கூடாதே என்பதுதான். நான் பல இடங்களிலும் கூறிவந்த என் பொதுக் கூற்றுகள் இங்கு இந்தச் சூழலில் சிலரால் பிறழ்வாக உணர நேர்ந்தது என் தவறுதானே. அதற்கு நான் வருத்தப்பட்டேன். ஆனால் நான் கூறவந்த செய்தியில் தெளிவும், உறுதியும் உள்ளது. தொடர்ந்தும் என் கருத்துகளைக் கூறத் தயங்கமாட்டேன், ஆனால் அவற்றை என்னால் இயன்ற அளவு தக்க பண்பான, நட்புறவான முறையிலேயே முன்வைக்க முனைவேன். த-வி-யில் பங்களிக்கக் கொடுத்துவைத்தது என் நல்வாய்ப்பாக உணர்கிறேன், இங்கு கிட்டிய நல்ல நட்புறவுகள் கிடைத்தற்கரியனவாய் உணர்கிறேன். எனவே த-வி-யில் என்பங்களிப்பு எப்பொழுதும் என்னால் இயன்ற அளவு கட்டாயம் இருக்கும். உங்கள் ஊக்கத்துக்கும் உந்துதலுக்கும் மிக்க நன்றி, என் உள்ளத்தில் எந்தச் சோர்வும் இல்லை! --செல்வா 11:50, 30 சூன் 2011 (UTC)  
::தயவுசெய்து ஒரு அன்பான வேண்டுகோள். நடந்த பிரச்சினையை ஒரு கனவென்று நினைத்து இத்துடன் நிறுத்திக் கொள்வோம். எனக்காக பிரச்சினைப்பட்டு எந்தவொரு சந்தர்ப்பத்திலும் விக்கிக் குடும்பத்தினுள் ஒரு பிளவு ஏற்படக்கூடாது. என்னோடு அன்பு கொண்டு பலர் ஆலமரத்தடியிலும், தனிப்பட்ட மின்னஞ்சல் மூலமாகவும், தொலைபேசி மூலமாகவும் தொடர்புகொண்டீர்கள். இதற்காக என் மனமார்ந்த நன்றிகளைத் தெரிவித்துக் கொள்கின்றேன். என் மீது நீங்கள் கொண்ட பாசம் உண்மையானதாக இருந்தால் இது விடயமான வாதப்பிரதிவாதங்களை இத்துடன் நிறுத்திக் கொள்வீர்கள் என எதிர்பார்க்கின்றேன். நிச்சயமாக தேகாரோக்கியம் உள்ளவரை நான் எழுதுவேன். என் மன நிலை குறித்து சில தகவல்களை பின்பு அறியத் தருவேன். --P.M.Puniyameen 05:04, 30 சூன் 2011 (UTC)  
::: நன்றி, புன்னியாமீன். -- மயூரநாதன் 06:28, 30 சூன் 2011 (UTC)
:::புன்னியாமீனுக்கு எனது நன்றிகள். --சஞ்சீவி சிவகுமார் 09:30, 30 சூன் 2011 (UTC)